गुलाबी पगड़ी पहनने वालों का जमाना गया : तंवर
कांग्रेसप्रदेशाध्यक्ष डॉ. अशोक तंवर ने कहा कि प्रदेश सरकार की गलत नीतियों को विरोध करने के लिए कांग्रेस की आेर से 7 मार्च को विधानसभा का घेराव किया जाएगा।
पूर्व सांसद तंवर गांव ढाणी शेरां में कांग्रेस नेता रमेश भादू के आवास पर कार्यक्रम में पहुंचे थे। इस दौरान पत्रकारों से बातची में लाल पगड़ी पहने हुए तंवर से लाल पगड़ी और गुलाबी पगड़ी वाले कार्यकर्ताओं का जिक्र करते हुए कांग्रेस की गुटबाजी के बारे में सवाल पूछा तो तंवर ने कहा कि अब गुलाबी पगड़ी का जमाना गया। लाल रंग भाईचारे का प्रतीक है।
पहलवान साक्षी मलिक की ओर से प्रदेश सरकार पर लगाए गए वादा खिलाफी के आरोप के सवाल पर तंवर ने कहा कि बेटी बचाओ का नारा देने वाली प्रदेश सरकार बेटियों से किए हुए वादे को ही भूल चुकी है। जाट आरक्षण के मामले में पूर्व सांसद तंवर ने कहा कि कांग्रेस हमेशा संविधान सम्मत आरक्षण के पक्ष में रही है। जाट आरक्षण प्रदेश का संवेदनशील मुद्दा है। लेकिन सरकार की ढिलाई के कारण लोगों को बार-बार सड़कों पर उतरकर संघर्ष करना पड़ रहा है। भाजपा सरकार ने हमेशा शिक्षा का संप्रदायीकरण और ध्रुवीकरण करने का काम किया है। कई विश्वविद्यालयों में माहौल खराब है। इतना ही नहीं भाजपा सरकार ने प्रदेश में कई हजार करोड़ के घोटाले भी कर डाले हैं। सरकार की विफलताओं की पोल खोलने और सीबीआई जांच की मांग को लेकर कांग्रेस 7 मार्च को विधानसभा का घेराव करेगी।
ऐलनाबाद। कार्यक्रम में पहुंचने पर प्रदेशाध्यक्ष डा. अशोक तंवर का स्वागत करते कार्यकर्ता।
hin_Deva hin_Deva hin_Deva hin_Deva hin_Deva